Да беше Ванга жива днес!
Днес пророчицата би била на 102 години На днешния ден преди 102 години е родена Вангелия Гущерова – Баба Ванга. 31 януари 1911 година е датата, сочена от нейните близки като рождена, независимо, че в регистрите на град Петрич е записана друга дата – 3 октомври същата година. Странната съдба превръща момичето Вангелия в пророчицата Ванга преди много години. Родена е в Струмица, (днес в Македония) и рано се сблъсква със съдбата на сирака. Майка й умира, баща й е мобилизиран в армията през Първата световна война и момичето израства сиротно. Ванга Съдбата променя живота й едва 12-годишна, когато след необикновена буря я откриват едва дишаща, затрупана от камъни и пръст. Момичето започва да ослепява, но се сдобива с ново, вътрешно зрение. То се засилва с годините, докато бъдещата пророчица ослепява съвсем. Така в годините на Втората световна война тръгва мълвата за дарбата на сляпата жена от Петрич. Тя не вижда с очите си, но знае дали някой ще се завърне жив от фронта, помага на хората да си намерят изгубения добитък и дори се смята, че е предсказала лично на Хитлер, че ще загуби войната. От онези далечни години, до сетния й дъх, пред скромния дом на пророчицата не спира върволицата от хора, дошли от различни краища, с последна надежда и упование в нейните думи. За хората Ванга беше и си остава светица Смятана за светица от обикновените хора, предизвикваща страх у управниците с гузна съвест, Баба Ванга е забранявана и възвеличавана през целия си живот. Дори днес, прочитайки малкото запазени автентични нейни думи, сме потресени от нейната дарба да вижда бъдещето. Трудно може да се изброят всичките й сбъднати предсказания. Пророческите й слова предсказват събитията в Чехословакия, убийството на Кенеди, разпадането на комунистическия блок и СССР, а в наши дни – 11-ти септември, гибелта на КУРСК, избирането на чернокож президент в САЩ. Мнозина се опитват да докажат, че тя мами наивните хорица, но неумолимите факти доказват безспорно, че пророческите думи на Баба Ванга продължават да се сбъдват и днес, години след като тя напусна този грешен свят. Боян Петракиев бyтoн зa cпoдeлянe Гласувайте за статията Коментари чрез Facebook коментара